CELEX: 62007CJ0458
Language: sl
Date: 2009-03-12
Title: Sodba Sodišča (četrti senat) z dne 12. marca 2009. # Komisija Evropskih skupnosti proti Portugalski republiki. # Neizpolnitev obveznosti države - Telekomunikacije - Direktiva 2002/22/ES - Univerzalne storitve - Obveznost dati končnim uporabnikom na voljo izčrpen imenik in izčrpno imeniško službo. # Zadeva C-458/07.

Sodba Sodišča (četrti senat) z dne 12. marca 2009 – Komisija proti Portugalski
      (Zadeva C‑458/07)
      „Neizpolnitev obveznosti države – Telekomunikacije – Direktiva 2002/22/ES – Univerzalne storitve – Obveznost dati končnim uporabnikom na voljo izčrpen imenik in izčrpno imeniško službo“
      1.                     Države članice – Obveznosti – Neizpolnitev obveznosti – Odgovornost – Obseg – Ustavno neodvisne institucije (člena 10 ES in
            226 ES) (Glej točki 19 in 20.)
      2.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku
            roka, določenega v obrazloženem mnenju (člen 226 ES) (Glej točko 22.)
      Predmet 
      
         
               Neizpolnitev obveznosti države – Kršitev členov 5(1) in (2) ter 25(1) in (3) Direktive 2002/22/ES Evropskega parlamenta in
                  Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji
                  in storitvami (Direktiva o univerzalnih storitvah) (UL L 108, str. 51) – Neuvrstitev nekaterih naročnikov v izčrpen imenik
               
            Izrek 
      
         
                  1)
               
               
                  
               
               
                  	Portugalska republika s tem, da v nasprotju z določbami členov 5(1) in (2) ter 25(1) in (3) Direktive 2002/22/ES Evropskega
                     parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi
                     omrežji in storitvami (Direktiva o univerzalnih storitvah) v praksi ni vsem končnim uporabnikom dala na voljo vsaj enega izčrpnega
                     imenika in vsaj ene izčrpne imeniške službe, ni izpolnila obveznosti iz te direktive.
                  
               
            
         
                  2)
               
               
                  
               
               
                  	Portugalski republiki se naloži plačilo stroškov.